Document ID: /roh_data/filtered/swiss_laws_in_ROHinterleaved.jsonl.gz/4626

This text was translated from DE into Rumantsch Grischun.

Parlamentarische Vorstösse sind:a. Motion;b. Postulat;c. Interpellation;d. Anfrage. Sie richten sich in der Regel an den Bundesrat. Sie richten sich an das Büro des Rates, in dem sie eingereicht wurden, wenn sie sich auf den Bereich des Parlamentsrechts beziehen. Sie richten sich an die eidgenössischen Gerichte, wenn sie sich auf deren Geschäftsführung oder deren Finanzhaushalt beziehen; Motionen sind ausgeschlossen. Sie richten sich an die Aufsichtsbehörde über die Bundesanwaltschaft, wenn sie sich auf die Geschäftsführung oder den Finanzhaushalt der Bundesanwaltschaft oder ihrer Aufsichtsbehörde beziehen; Motionen sind ausgeschlossen. Bei Vorstössen an die Ratsbüros und an die eidgenössischen Gerichte gelten die Artikel 120–125 sinngemäss. Eingefügt durch Ziff. I des BG vom 21. Juni 2013 (Verbesserungen der Organisation und der Verfahren des Parlamentes), in Kraft seit 25. Nov. 2013 (AS 2013 3687;  BBl 2011 6793, 6829). Die Berichtigung der RedK der BVers vom 15. Febr. 2018, veröffentlicht am  27. Febr. 2018, betrifft nur den französischen Text (AS 2018 935).

Intervenziuns parlamentaras èn:a. la moziun;b. il postulat;c. l’interpellaziun;d. la dumonda. Ellas sa drizzan per regla al Cussegl federal. Ellas sa drizzan al biro da la chombra, a la quala ellas èn vegnidas inoltradas, sch’ellas sa refereschan al sectur dal dretg parlamentar. Ellas sa drizzan als tribunals da la Confederaziun, sch’ellas sa refereschan a lur gestiun u a lur finanzas; moziuns èn exclusas. Ellas sa drizzan a l’Autoritad da surveglianza da la Procura publica federala, sch’ellas sa refereschan a la gestiun u a las finanzas da la Procura publica federala u da sia autoritad da surveglianza; moziuns èn exclusas. Per las intervenziuns als biros da las chombras ed als tribunals da la Confederaziun valan ils artitgels 120–125 tenor il senn. Integrà tras la cifra I da la LF dals 21 da zer. 2013 (meglieraziuns da l’organisaziun e da las proceduras dal parlament), en vigur dapi ils 25 da nov. 2013 (AS 2013 3687; BBl 2011 6793, 6829). La rectificaziun da la Cumissiun da redacziun da l’AF dal 15 da favr. 2018, publitgada il 27 da favr. 2018, concerna mo il text franzos (AS 2018 935).